
24 DR 30.11.2004 
 

Tuan Sa. Vigneswaran:  Terima kasih Yang Berhormat bagi Beluran.  
Kementerian Belia dan Sukan sentiasa menerima teguran dan apabila Yang Berhormat 
dan Ahli-ahli Parlimen memberi cadangan, kementerian sentiasa meneliti cadangan 
dan apabila cadangan itu boleh diambil kira, kementerian sentiasa membuat apa yang 
dicadangkan oleh Ahli-ahli Parlimen berkenaan dengan ahli pakar dari luar negara.  

Untuk makluman Yang Berhormat, kita memang sudah banyak kritikan di 
negara ini sampai ke tahap ini.  Sekarang kita duduk di Parlimen membincangkan isu 
Kementerian Belia dan Sukan kerana kemerosotan sukan dan belia di negara  ini.   

Ini bermakna walaupun kita ada kritikan, kritikan itu pada satu tahap tetapi 
apabila kita bawa pakar dari sesebuah negara yang telah maju dalam sukan, seperti di 
Athens ataupun sesebuah negara yang tahap sukan yang tinggi berbanding dengan 
negara-negara kita di sini, cadangan… 

Datuk Bung Moktar bin Raden [Kinabatangan]:  [Bangun] 

Tuan Pengerusi [Datuk Lim Si Cheng]:  Yang Berhormat, Yang Berhormat 
bagi Kinabatangan bangun. 

Tuan Sa. Vigneswaran:  Ya, sekejap, duduk sekejap.  Cadangan yang diberi 
oleh pakar-pakar seperti ini diambil kira bukan untuk sepanjang setahun atau every 
time, dengan izin, tetapi pada satu masa yang singkat.  Kita memerlukan new vision 
supaya kita boleh meningkatkan hasil sukan kita.  Ini bukan bermakna kita membawa 
orang-orang yang tidak faham budaya kita.  Kita hendak mereka punya konsep.  Kalau 
konsep yang kita bawa ini, kalau ada kebaikan kita mesti menerima, Yang Berhormat.  
Kalau kita tidak terima konsep-konsep yang baru, perkembangan sukan di negara  kita 
pun tidak dapat diwujudkan.   

Datuk Bung Moktar bin Radin:  Terima kasih Yang Berhormat Setiausaha 
Parlimen.  Terima kasih Tuan Pengerusi. Saya tidak menghalang usaha kementerian 
untuk membawa mana-mana pakar.  Kalau inilah ubat yang paling mujarab, kalau 
dapat 1000 pakar luar negara kita import ke negara kita ini, asalkan hasilnya ada.  Jadi 
saya melihat dalam Sukan Asia akan datang atau Olimpik akan datang, kita bagi 
tempoh paling panjang, sekurang-kurangnya pakar-pakar datang, sudah ada pingat 
yang kita perolehi. 

Sebab kita melihat negara kita ini sukan kita tidak berjaya, tetapi belia kita 
banyak kejayaan.  Kejayaan apa? Dahulu kita ada tiga pusat serenti, sekarang 48 buah 
pusat serenti.  [Ketawa]  Kita sudah berjaya. 

Tuan Pengerusi [Datuk Lim Si Cheng]:  Yang Berhormat  

Datuk Bung Moktar bin Radin: …ke arah kecemerlangan belia sehingga kita 
boleh mewujudkan pusat-pusat serenti yang banyak. 

Tuan Pengerusi [Datuk Lim Si Cheng]:  Apakah yang Yang Berhormat 
hendak tanya kepada Yang Berhormat Setiausaha Parlimen? 

Datuk Bung Moktar bin Radin:  Hendak tanya apa jaminan dengan pakar-
pakar luar ini sebab saya sudah lima  tahun, saya bercakap soal sukan, saya bagi 
input, saya bagi pandangan tetapi saya tengok macam melepas batuk di tangga.  Tidak 
ada yang diambil kira.  Terima kasih. 

Tuan Sa. Vigneswaran:  Kalau Yang Berhormat hendak jaminan daripada 
Kementerian Belia dan Sukan, jaminan yang boleh saya beri ialah mudah-mudahanlah, 
Yang Berhormat.  Pasal kita sudah berapa tahun dalam belia dan sukan ini, kita hendak 
prestasi sukan di negara kita ini bertambah baik.  Tetapi oleh kerana kita bawa 
penasihat dari luar negeri ini, Yang Berhormat hendak jaminan supaya ini akan 
meningkatkan prestasi sukan, jaminan yang saya beri ini mudah-mudahanlah.  Pasal 
yang kita harap ini, kita bawa new concept bukan untuk glamor Kementerian Belia dan 
Sukan, tetapi untuk meningkatkan prestasi belia dan sukan. 

Tuan Pengerusi [Datuk Lim Si Cheng]: Yang Berhormat, bilakah hendak 
masuk kepada tajuk yang lain?   

Tuan Sa. Vigneswaran:  Tajuk apa Tuan Pengerusi?  

Beberapa Ahli:  [Ketawa] 

Tuan Sa. Vigneswaran:  Sekejap, Tuan Pengerusi, saya hendak, sekejap, 
Tuan Pengerusi, sekejap.   



Tuan Sa. Vigneswaran: Terima kasih Yang Berhormat bagi Beluran. Kementerian Belia dan Sukan sentiasa menerima teguran dan apabila Yang Berhormat dan Ahli-ahli Parlimen memberi cadangan, kementerian sentiasa meneliti cadangan dan apabila cadangan itu boleh diambil kira, kementerian sentiasa membuat apa yang dicadangkan oleh Ahli-ahli Parlimen berkenaan dengan ahli pakar dari luar negara. Untuk makluman Yang Berhormat, kita memang sudah banyak kritikan di negara ini sampai ke tahap ini. Sekarang kita duduk di Parlimen membincangkan isu Kementerian Belia dan Sukan kerana kemerosotan sukan dan belia di negara ini. Ini bermakna walaupun kita ada kritikan, kritikan itu pada satu tahap tetapi apabila kita bawa pakar dari sesebuah negara yang telah maju dalam sukan, seperti di Athens ataupun sesebuah negara yang tahap sukan yang tinggi berbanding dengan negara-negara kita di sini, cadangan... Datuk Bung Moktar bin Raden [Kinabatangan]: [Bangun]. Tuan Pengerusi [Datuk Lim Si Cheng]: Yang Berhormat, Yang Berhormat bagi Kinabatangan bangun. Tuan Sa. Vigneswaran: Ya, sekejap, duduk sekejap. Cadangan yang diberi oleh pakar-pakar seperti ini diambil kira bukan untuk sepanjang setahun atau every time, dengan izin, tetapi pada satu masa yang singkat. Kita memerlukan new vision supaya kita boleh meningkatkan hasil sukan kita. Ini bukan bermakna kita membawa orang-orang yang tidak faham budaya kita. Kita hendak mereka punya konsep. Kalau konsep yang kita bawa ini, kalau ada kebaikan kita mesti menerima, Yang Berhormat. Kalau kita tidak terima konsep-konsep yang baru, perkembangan sukan di negara kita pun tidak dapat diwujudkan. Datuk Bung Moktar bin Radin: Terima kasih Yang Berhormat Setiausaha Parlimen. Terima kasih Tuan Pengerusi. Saya tidak menghalang usaha kementerian untuk membawa mana-mana pakar. Kalau inilah ubat yang paling mujarab, kalau dapat 1000 pakar luar negara kita import ke negara kita ini, asalkan hasilnya ada. Jadi saya melihat dalam Sukan Asia akan datang atau Olimpik akan datang, kita bagi tempoh paling panjang, sekurang-kurangnya pakar-pakar datang, sudah ada pingat yang kita perolehi. Sebab kita melihat negara kita ini sukan kita tidak berjaya, tetapi belia kita banyak kejayaan. Kejayaan apa? Dahulu kita ada tiga pusat serenti, sekarang 48 buah pusat serenti. [Ketawa] Kita sudah berjaya. Tuan Pengerusi [Datuk Lim Si Cheng]: Yang Berhormat. Datuk Bung Moktar bin Radin: ...ke arah kecemerlangan belia sehingga kita boleh mewujudkan pusat-pusat serenti yang banyak. Tuan Pengerusi [Datuk Lim Si Cheng]: Apakah yang Yang Berhormat hendak tanya kepada Yang Berhormat Setiausaha Parlimen?. Datuk Bung Moktar bin Radin: Hendak tanya apa jaminan dengan pakar- pakar luar ini sebab saya sudah lima tahun, saya bercakap soal sukan, saya bagi input, saya bagi pandangan tetapi saya tengok macam melepas batuk di tangga. Tidak ada yang diambil kira. Terima kasih. Tuan Sa. Vigneswaran: Kalau Yang Berhormat hendak jaminan daripada Kementerian Belia dan Sukan, jaminan yang boleh saya beri ialah mudah-mudahanlah, Yang Berhormat. Pasal kita sudah berapa tahun dalam belia dan sukan ini, kita hendak prestasi sukan di negara kita ini bertambah baik. Tetapi oleh kerana kita bawa penasihat dari luar negeri ini, Yang Berhormat hendak jaminan supaya ini akan meningkatkan prestasi sukan, jaminan yang saya beri ini mudah-mudahanlah. Pasal yang kita harap ini, kita bawa new concept bukan untuk glamor Kementerian Belia dan Sukan, tetapi untuk meningkatkan prestasi belia dan sukan. Tuan Pengerusi [Datuk Lim Si Cheng]: Yang Berhormat, bilakah hendak masuk kepada tajuk yang lain?. Tuan Sa. Vigneswaran: Tajuk apa Tuan Pengerusi?. Beberapa Ahli: [Ketawa]. Tuan Sa. Vigneswaran: Sekejap, Tuan Pengerusi, saya hendak, sekejap, Tuan Pengerusi, sekejap.